Kaapse knorhaan - Wikipedia
Trigla capensis (Cuvier, 1829)
Die Kaapse knorhaan (Chelidonichthys capensis) is 'n vis wat endemies is aan Suider-Afrika en kom voor van Kaap Fria tot by Maputo. In Engels staan die vis bekend as die Cape gurnard.
Die vis se kop en lyf is rooierig aan die bokant, ligrooi net onder die sylyn en wit of pienk tot by die pens. Die pektorale vinne is donker groen met 'n groot swart vlek aan die binnekant. Op die vlek is klein wit of donker blou kolletjies. Die vis word tot 70 cm lank. Die pektorale vinne is lank.
Die vis leef in sagte bodems in water wat van 10 – 390 m diep is. Die wyfies skiet kuit in die somer en die eiers is pelagies. Die onvolwassenes vreet skaaldiere en die volwassenes skaaldiere en vis. Die swemblaas word gebruik om geluide mee te maak. Gesogte eetvis en het groot kommersiële waarde.
↑ Cuvier, G. & Valenciennes, A., 1829. Histoire naturelle des poissons. Tome quatrième. Livre quatrième. Des acanthoptérygiens à joue cuirassée. Histoire naturelle des poissons. v. 4: i-xxvi + 2 pp. + 1-518, Pls. 72-99, 97 bis.
Ontsluit van "https://af.wikipedia.org/w/index.php?title=Kaapse_knorhaan&oldid=1872597"
Die bladsy is laas op 1 Januarie 2019 om 14:37 bygewerk.